Document ID: 32005D0869

KOMISSION PÄÄTÖS,
tehty 2 päivänä joulukuuta 2005,
päätöksen 2005/62/EY muuttamisesta Kyproksen siirtymäkauden pidentämisen osalta
(tiedoksiannettu numerolla K(2005) 4630)
(Ainoastaan kreikankielinen teksti on todistusvoimainen)
(2005/869/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1), ja erityisesti sen 24 artiklan 6 kohdan ja 32 artiklan 1 kohdan,
sekä katsoo seuraavaa:
(1)
Euroopan parlamentin ja neuvoston asetuksen (EY) N:o 1774/2002 mukaisen eläimistä saatavien sivutuotteiden paikalla polttamisen tai hautaamisen osalta Kyprokseen sovellettavista siirtymätoimenpiteistä 27 päivänä tammikuuta 2005 tehdyssä komission päätöksessä 2005/62/EY (2) säädetään siirtymäkaudesta, joka päättyy 1 päivänä marraskuuta 2005. Siirtymäkauden tarkoituksena oli antaa Kyprokselle aikaa eläimistä saatavien sivutuotteiden keräys- ja hävittämisjärjestelmän perustamiseen.
(2)
Kypros on ilmoittanut komissiolle, että se ei saa keräys- ja hävittämisjärjestelmäänsä toimintakuntoiseksi 1 päivään marraskuuta 2005 mennessä, ja on pyytänyt komissiota jatkamaan nykyisen siirtymäkauden voimassaoloa vielä 14 kuukaudella. Kypros on kuitenkin huomauttanut olevansa mahdollisesti valmis soveltamaan järjestelmää jo kyseisen ajanjakson aikana ennen määräajan umpeutumista.
(3)
Siksi on tarpeen pidentää päätöksessä 2005/62/EY säädettyjen siirtymätoimenpiteiden voimassaoloaikaa.
(4)
Kyproksen on toimitettava edistymisestään komissiolle säännölliset kertomukset, joihin sisältyy toteutetut ja toteutettavat toimenpiteet sekä vielä toteuttamattomille toimenpiteille suunniteltu aikataulu. Komissio aikoo jatkaa Kyproksen tilanteen tiivistä seurantaa.
(5)
Kypros on sitoutunut jatkamaan pidennetyn siirtymäkauden aikana Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee kalojen lajinsisäistä kierrätyskieltoa, eläimistä saatavien sivutuotteiden hautaamista ja polttamista sekä tiettyjä siirtymäkauden toimenpiteitä 12 päivänä toukokuuta 2003 annetussa komission asetuksessa (EY) N:o 811/2003 (3) säädettyjen tarvittavien toimenpiteiden soveltamista sen estämiseksi, että ihmisten tai eläinten terveys ja ympäristö vaarantuvat.
(6)
Päätöstä 2005/62/EY olisi näin ollen muutettava vastaavasti.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2005/62/EY seuraavasti:
1)
Korvataan 1 artiklan 1 kohdassa oleva päivämäärä ”1 päivään marraskuuta 2005” päivämäärällä ”1 päivään tammikuuta 2007”.
2)
Korvataan 2 artiklan toinen virke seuraavasti:
”Kyproksen on toimitettava säännölliset kertomukset komissiolle ja muille jäsenvaltioille hävittämisjärjestelmän perustamisessa saavutetusta edistyksestä 1 päivänä helmikuuta 2006, 1 päivänä toukokuuta 2006, 1 päivänä elokuuta 2006 ja 1 päivänä marraskuuta 2006.”
3)
Korvataan 3 artikla seuraavasti:
”3 artikla
Tätä päätöstä sovelletaan 1 päivästä tammikuuta 20051 päivään tammikuuta 2007.”
2 artikla
Tätä päätöstä sovelletaan 1 päivästä marraskuuta 2005.
3 artikla
Tämä päätös on osoitettu Kyproksen tasavallalle.
Tehty Brysselissä 2 päivänä joulukuuta 2005.

Labels: 1
17
20
18
15